钦定古今图书集成/明伦汇编/氏族典/第113卷 > 崔铣
## 钦定古今图书集成/明伦汇编/氏族典/第113卷 > 崔铣

按《明外史崔铣传》：“铣字子锺，安阳人。举弘治十八年
进士，选庶吉士，授编修，预修《孝宗实录》。见太监刘瑾，
长揖不拜，由是忤瑾指。书成，出为南京吏部主事。瑾
败，召复故官，充经筵讲官，进侍读，引疾归。世宗即位，
擢南京国子监祭酒。嘉靖三年，集议大礼，以执议摈
斥杖戍者相望，而张璁、桂萼等骤贵显用事。铣上疏”
求去，且劾璁、萼。帝览之不悦，令铣致仕。阅十五年，用
荐起少詹事兼侍读学士，擢南京礼部右侍郎。未几
疾作，复致仕。卒。赠礼部尚书，谥《文敏》。